Nekosta

Nekostak edo altzifreak (Cupressus) kupresazeoen familiako eta Cupressus generoko zuhaitzak dira. Landare apaingarri gisa erabiltzen badira ere, Europa eta Asian ohikoa da jauretxe eta hilerrietan aurkitzea.

Ezaugarriak 
Tamaina handikoak eta forma askotakoak izan ohi dira, baina orokorrean piramide itxurako landare altuak izaten dira, 20 metro erraz hartzen dutenak. Koniferoa denez hosto iraunkorreko landarea da. Hostoak ezkata-formakoak dira eta teilakatuta egoten dira. Zurtoin zuzena eta lodia dute. Azala, fina da, grisa eta leuna gazteetan eta ilunagoa zaharragoetan.

Neguaren amaieran loratzen da. Lore arrak eta emeak zuhaitz berean aurkitzen dira, baina desberdinak dira. Arrak horiak edo laranjak dira, kono itxurakoak eta adarren muturrean agertzen dira eta emeak aldiz esferikoak eta berdeak hasieran baina heltzen direnean kolore gorrixka hartzen dute.

Erabilerak 
Egur arre-horixka du eta ez du erretxinarik. Kutxak egiteko erabiltzen da eta aukeraturiko zur onenekin gitarrak ere egiten dira.

Espezieak

Cupressus generoa 
 Cupressus abramsiana C. B. Wolf,
 Cupressus arizonica Greene, Arizonakoa
 Cupressus atlantica,
 Cupressus bakeri Jeps.,
 Cupressus cashmeriana Carrière,
 Cupressus duclouxiana Hickel
 Cupressus dupreziana, Tassilikoa
 Cupressus forbesii Jeps.,
 Cupressus funebris Endl.,
 Cupressus goveniana Gordon,
 Cupressus guadalupensis S. Watson,
 Cupressus lusitanica Mill., Portugalgo nekosta
 Cupressus macnabiana A. Murray,
 Cupressus macrocarpa Hartw. ex Gordon, Monterreyko nekosta edo Kaliforniakoa
 Cupressus sargentii Jeps.,
 Cupressus sempervirens L., Nekosta arrunta
 Cupressus torulosa D. Don,

Lawson altzifre 
 Lawson altzifrea (Chamaecyparis lawsoniana), berriz, Chamaecyparus generoko da.